Arvid August Afzelius
Store norske leksikon,Språk og litteratur,Litteraturtyper,Folkediktning
Arvid August Afzelius var en svensk prest, dikter og folklorist. Han var medlem av Götiska förbundet.
Afzelius oversatte den eldre Edda og utgav sammen med dansken Rasmus Rask begge Eddaene. Samtidig arbeidet han med folkevisene og utgav (sammen med Erik Gustaf Geijer) Svenska folkvisor från forntiden (4 bind, 1814–1816), et fortjenstfullt, men ikke alltid helt pålitelig verk. På grensen mellom historie og diktning står hans Swenska folkets sagohäfder (i 11 bind, til Karl 12s død). Av hans dikt kan nevnes Näckens polska (1812), skrevet til en folkemelodi. Selvbiografien Minnen ble utgitt i 1901. Les mer i Store norske leksikon folkediktning